[{"text_idx": "#000002", "text": "Roedd yr arddangosfa\u2019n cynnwys nifer o ddarnau mewn sawl cyfrwng a gre\u0308wyd gan 11 aelod o\u2019r Grw\u0302p sy\u2019n cyfarfod ar foreau Mawrth rhwng 10.00 a 12.00 dan ofal Kate Saunders, Cydlynydd Iechyd Meddwl gyda Mind Aberystwyth. Y no\u0302d yw rhoi cefnogaeth i bobl sydd naill ai\u2019n dymuno sicrhau bod eu hiechyd meddwl ar lefel foddhaol, neu sy\u2019n cael budd o\u2019r awyrgylch cefnogol, creadigol sy\u2019n bodoli o fewn y Grw\u0302p."}, {"text_idx": "#000003", "text": "Mae ymchwil wedi dangos bod gweithgareddau creadigol megis paentio, cerflunio a lluniadu o fudd i bobl gyda phroblemau iechyd meddwl. Maent yn weithgareddau sy\u2019n rhoi boddhad, yn tawelu\u2019r meddwl ac yn lleihau lefelau straen. Gall greu celf dynnu sylw rhywun i ffwrdd o broblemau, ac mae\u2019n gymorth i fynegi teimladau pan fo geiriau\u2019n rhy anodd."}, {"text_idx": "#000004", "text": "Dywedodd Kate Saunders, arweinydd y grw\u0302p: \u201cRydym yn grw\u0302p cynhwysol o bob oed, cefndir a gallu artistig. Yn ystod y sesiynau y no\u0302d yw ceisio cefnogi aelodau i ddatblygu eu syniadau a\u2019u sgiliau artistig eu hunain. Rydym hefyd yn cymryd rhan mewn prosiectau cymunedol ac yn ymweld ag arddangosfeydd lleol.\u201d"}, {"text_idx": "#000007", "text": "\u201cHoff iawn o\u2019r arddangosfa gelf yn y cyntedd ... mae\u2019n ffordd dda o hyrwyddo celf mewn man cyhoeddus.\u201d\nLawrlwythwch y cylchlythyr misol diweddaraf"}, {"text_idx": "#000008", "text": "\u201cHoff iawn o\u2019r arddangosfa gelf yn y cyntedd ... mae\u2019n ffordd dda o hyrwyddo celf mewn man cyhoeddus.\u201d"}]